Prinses Charlotte van Cambridge - Wikipedia
2 Mei 2015, Londen, Engeland
Prinses Charlotte van Cambridge (Charlotte Elizabeth Diana; geb. 2 Mei 2015 in Londen) is die tweede kind van prins William, Hertog van Cambridge, en sy vrou, Catherine, Hertogin van Cambridge. Sy is die enigste kleindogter van prins Charles van die Verenigde Koninkryk en die vierde aanspraakmaker op die troon van koningin Elizabeth II ná haar oupa, pa en broer. Haar ouer broer, George Alexander Louis, is op 22 Julie 2013 gebore, en haar jonger broer, Louis Arthur Charles, is op 23 April 2018 gebore, albei ook in Londen.
1 Aankondiging van die swangerskap
3 Titel en stamboom
3.1 Voorgeslag van prinses Charlotte van Cambridge
Aankondiging van die swangerskap[wysig | wysig bron]
Op 8 September 2014 het Clarence House aangekondig dat prins William en Catherine hul tweede kind verwag. Die aankondiging is in 'n persverklaring en op sosiale media gemaak. Die nuus het internasionale mediadekking en goeie wense van Britse politici gekry, maar ook kritiek dat die hoeveelheid aandag oorbodig was.
Daar is verwag dat die hertog en hertogin saam die Dickson Poon-universiteit van Oxford se China Centre-gebou by die Universiteit van Oxford op 8 September sou open, maar omdat die hertogin by Kensington-paleis vir oggendnaarheid behandel is, was sy nie in staat om die hertog te vergesel nie. Die aankondiging van die swangerskap is op dieselfde oggend gemaak om haar afwesigheid te verduidelik.
In Oktober 2014 het Kensington-paleis aangekondig dat die baba na verwagting in April 2015 gebore sou word.
Op 2 Mei 2015 om 08:34 BST het die hertogin by die St. Mary's Hospital, Londen, die lewe geskenk aan 'n dogter wat 3,71 kg geweeg het. Die Hertog van Cambridge was teenwoordig by die geboorte. Die baba is in die wêreld gebring deur dr. Alan Farthing, die sjirurg-ginekoloog van koningin Elizabeth II, en Guy Thorpe-Beeston, 'n kenner in hoërisikoswangerskappe en sjirurg-ginekoloog van die koninklike huishouding; albei was ook teenwoordig by die geboorte van die Cambridges se eerste kind, prins George, in 2013. Prinses Charlotte het haar eerste openbare verskyning buite die hospitaal op 2 Mei teen 18:11 BST saam met haar ouers gemaak.
Op die aand van dieselfde dag is landmerke soos Tower Bridge in Londen en die Vredestoring in Ottawa, Ontario, pienk verlig om die geboorte van die prinses aan te kondig. Op 4 Mei is 'n kanonsaluut afgevuur deur The King's Troop, Royal Horse Artillery, by Hyde Park, en deur die Artilleriekompanjie by die Londense Tower. Later die dag is haar naam bevestig as Charlotte Elizabeth Diana.
Titel en stamboom[wysig | wysig bron]
Die prinses sal bekend wees as Haar Koninklike Hoogheid prinses Charlotte van Cambridge.
Deur prins Charles is sy lid van die Huis van Windsor en ’n afstammeling in die manlike lyn van die Huis van Glücksburg, wat as konings van Denemarke en Griekeland regeer het. Deur haar pa se ma, Diana, Prinses van Wallis, stam sy af van die Spencer-familie. Sedert haar geboorte is die prinses die vierde aanspraakmaker op die Britse troon, na haar oupa, pa en ouer broer. Volgens die Kroonwet van 2013 kan sy nie in die opvolging van die troon deur enige jonger broers vervang word nie. Sy is koningin Elizabeth II se vyfde agterkleinkind en vierde agterkleindogter. Sy is ook die vierde aanspraakmaker op die trone van die 16 Volkebondslande.
Voorgeslag van prinses Charlotte van Cambridge[wysig | wysig bron]
16. Prins Andrew van Griekeland en Denemarke
8. Prins Philip, Hertog van Edinburg
17. Prinses Alice van Battenberg
4. Charles, Prins van Wallis
18. Koning George VI
9. Koningin Elizabeth II
19. Dame Elizabeth Bowes-Lyon
2. Prins William, Hertog van Cambridge
20. Albert Spencer, 7de Graaf Spencer
22. Maurice Roche, 4de Baron Fermoy
23. Ruth Roche, Barones Fermoy
1. Prinses Charlotte van Cambridge
↑ Clarence House (8 September 2014). "The Duke and Duchess of Cambridge are expecting their second child". Persberig. http://www.princeofwales.gov.uk/media/press-releases/the-duke-and-duchess-of-cambridge-are-expecting-their-second-child. Besoek op 8 September 2014.
↑ "Royal baby announcement — as it happened". The Guardian. Besoek op 11 September 2014.
↑ "Duke and Duchess of Cambridge expecting their second child". Australian Broadcasting Corporation. Besoek op 8 September 2014.
↑ Mullen, Jethro. "Palace: Catherine and William expecting 2nd child". CNN. Besoek op 8 September 2014.
↑ Booth, Robert (9 September 2014). "Duchess of Cambridge and Prince William expecting second child". The Guardian. Besoek op 11 September 2014.
↑ Dent, Grace. "Woman has baby (and it's not her first)". The Independent. Besoek op 8 September 2014.
↑ 7,0 7,1 7,2 "Dickson Poon University of Oxford China Centre Building opened". University of Oxford. 8 September 2014. Besoek op 15 September 2014.
↑ Witchell, Nicholas (8 September 2014). "Royal baby: Duchess of Cambridge pregnant for second time". BBC. Besoek op 9 September 2014.
↑ "Kate, the Duchess of Cambridge, expecting baby in April 2015". The Daily Telegraph. 20 Oktober 2014. Besoek op 21 Desember 2014.
↑ "Duke and Duchess of Cambridge expecting baby in April 2015". The Guardian. Besoek op 21 Desember 2014.
↑ "Official announcement made as Duchess Kate gives birth to baby girl in London". 9 News. Besoek op 2 Mei 2015.
↑ "Duchess 'Progressing As Normal' In Labour". Sky News. Besoek op 2 Mei 2015.
↑ "Royal baby: Duchess of Cambridge in early stages of labour". BBC News. Besoek op 2 Mei 2015.
↑ "Royal baby: meet the doctors who delivered Kate Middleton's second child". Telegraph. Besoek op 2015-05-03.
↑ "A Modern Monarchy – The Royal Family appears to have overcome its troubles and the new generation has adapted skilfully to a changing Britain". The Times. 25 Julie 2013. Leading articles. Prince George of Cambridge, born on Monday, now has in his relatively recent line miners and labourers; something hard to contemplate a generation ago.
↑ David White, Somerset Herald, College of Arms (23 Julie 2013). "The Windsors & the Middletons – A family tree". The Times. Pull-out supplement. AS1-onderhoud: Veelvoudige name: authors list (link)
↑ "Queen Elizabeth II Fast Facts". CNN. 25 Julie 2013. Besoek op 29 Julie 2013.
Ontsluit van "https://af.wikipedia.org/w/index.php?title=Prinses_Charlotte_van_Cambridge&oldid=1667802"
Geboortes in 2015
Die bladsy is laas op 7 Mei 2018 om 17:17 bygewerk.